Klaus Doldinger

Klaus Doldinger (s. 12. toukokuuta 1936 Berliini) on saksalainen saksofonisti ja elokuvamusiikin säveltäjä.

Berliiniläislähtöinen Doldinger pääsi vuonna 1947 Düsseldorfiin konservatorioon, mistä hän valmistui vuonna 1957. Opiskeluvuosinaan hän sai runsaasti esiintymiskokemusta. Vuonna 1953 hän aloitti saksalaisessa dixieland-yhtyeessä The Feetwarmersissa, jonka kanssa levytti vuonna 1955. Myöhemmin hän perusti Oscar's Trion esikuvanaan Oscar Peterson. 

Doldinger on säveltänyt runsaasti musiikkia elokuviin ja televisiosarjoihin. Hänen tunnetuimpia töitään ovat muun muassa elokuvien Sukellusvene U-96 ja Päättymätön tarina sekä rikossarjan Kahden keikka musiikit. Hän on myös yhä suuresti arvostettu henkilö Saksan jazz-piireissä, ja hänen nykyinen yhtyeensä Passport nauttii suurta suosiota.

Doldinger avioitui Inge Beckin kanssa vuonna 1960. Heillä on kolme lasta. Vuodesta 1986 he ovat asuneet Münchenissä.

Aiheesta muualla

 Klaus Doldingerin kotisivu.
 Fanisivu.
 Haastattelu Jazzdimensions-sivustolla .

Saksalaiset säveltäjät
Saksalaiset elokuvasäveltäjät
Saksalaiset saksofonistit
Vuonna 1936 syntyneet
Elävät henkilöt